Nú hefur verið boðað til mótmæla þar sem mótmælendum verður mótmælt . Samtökin Reykjavík Animal Save hafa boðað til friðsamlegrar samstöðuvöku á föstudaginn fyrir utan Sláturhús Suðurlands . Dýravinir eru hvattir til að koma og „ dreifa eins mikilli samúð og ást “ og þeir geta á meðan lömbin eru sendar til slátrunar . „ Með því að mæta þarna fyrir utan sláturhúsið sendum við sterk skilaboð um að þessir einstaklingar eiga rétt á umhyggju , frelsi og réttlæti , og að þeirra dauði sé ekki falinn umheiminum , “ segir á Facebook . Þá er tekið fram að um friðsamlegan viðburð sé að ræða og því sé óvild gagnvart starfsfólki SS ekki liðin . En nú hefur verið boðað til mótmæla vegna samstöðufundarins og virðast einhverjar kjötætur ætla að mæta fyrir utan SS á föstudaginn og grilla kjöt . Samtökin Reykjavík Animal Save svara í sömu mynt og ætla að mótmæla mótmælunum . „ Á föstudaginn ætla veganar Íslands að mótmæla fyrir utan SS Selfossi . Nokkrir grashræddir ætla að mótmæla mótmælunum . Kjötætur og grasætur , mætum og mótmælum mótmælendum mótmælenda . Sýnum samstöðu með því að aðeins að pæla í hlutunum og þeim sem vilja smá umræðu í stað þess að fara að væla þegar einhver ætlar að taka af þér sviðakjammann þinn , “ segir í Facebook-færslu þar sem boðað er til mótmæla gegn mótmælum samstöðufundarins . Samstöðufundurinn og mótmælin verða fyrir utan Sláturhús Suðurness á föstudaginn klukkan 14.00 .